Document ID: /roh_data/filtered/fineweb-2-filterrobots_roh.jsonl.gz/31224

L’iPhone e l’iPad han emprendì in zichel rumantsch. Suenter ina actualisaziun enconuschan els ussa tut ils pleds rumantschs dals dis da l’emna, dals mais ed autras indicaziuns temporalas sco ier, oz etc.
Suandants pass èn necessaris per mussar in pèr pleds rumantschs a l’iPhone (u a l’iPad): Einstellungen > Allgemein > Landeseinstellungen > Region > Rätoromanisch (Schweiz)
Pussaivel è quai perquai ch’il sistem operativ iOS utilisescha datas ord la banca da datas publica CLDR (da Unicode) che rimna translaziuns e formataziuns da terms che quasi mintga software dovra; per exempel ils dis da l’emna. Las translaziuns rumantschas en la CLDR ha la Lia Rumantscha endatà (sin basa dad in input perseverant).
In pèr screenshots dad in iPhone cun enconuschientschas rudimentaras dal rumantsch: